pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-การประชุมการตรวจราชการตามแผนการตรวจราชการแบบบูรณาการประจำปีงบประมาณ 2561
วันพุธที่ 21 กุมภาพันธ์ 2561
การประชุมการตรวจราชการตามแผนการตรวจราชการแบบบูรณาการประจําปีงบประมาณ 2561
การประชุมการตรวจราชการตามแผนการตรวจราชการแบบบูรณาการประจําปีงบประมาณ 2561 จ.กําแพงเพชร
วันนี้ 20 กุมภาพันธ์ 2561 นายจุลพงษ์ ทวีศรี ผู้ตรวจราชการกระทรวงอุตสาหกรรม เข้าร่วมประชุมการตรวจราชการตามแผนการตรวจราชการแบบบูรณาการประจําปีงบประมาณ 2561 ณ ศาลากลาง จ.กําแพงเพชร
และรับฟังรายงานสภาพปัญหา อุปสรรค ความก้าวหน้าของการดําเนินงานของ สํานักงานอุตสาหกรรมจังหวัดกําแพงแพงเพชร นอกจากนี้ได้ลงพื้นที่ตรวจเยี่ยมโครงการเสริมสร้างเศรษฐกิจฐานชุมชน หรือ local economy ณ ชุมชนลานดอกไม้ตก (หมู่บ้านกระทง) ต.ลานดอกไม้ตก อ.โกสัมพีนคร จ.กําแพงแพงเพชร ซึ่งเป็นชุมชนผลิตกระทงจากเปลือกข้าวโพดที่ใหญ่ที่สุดในโลก โดยใช้วัสดุจากผลผลิตเหลือใช้จากการเกษตร และเป็นหมู่บ้าน CIV ของ จ.กําแพงเพชร
รัฐบาลไทย-ข่าวทำเนียบรัฐบาล-คกก.เฉพาะกิจด้านกฎหมาย ร่วมพิจารณาการจัดการผลกระทบจากโควิด 19 ช่วยเหลือผู้เดือดร้อนจากการบังคับคดีแพ่ง คดีล้มละลาย และการฟื้นฟูกิจการของลูกหนี้ [กระทรวงยุติธรรม]
วันศุกร์ที่ 22 พฤษภาคม 2563
คกก.เฉพาะกิจด้านกฎหมาย ร่วมพิจารณาการจัดการผลกระทบจากโควิด 19 ช่วยเหลือผู้เดือดร้อนจากการบังคับคดีแพ่ง คดีล้มละลาย และการฟื้นฟูกิจการของลูกหนี้ [กระทรวงยุติธรรม]
คกก.เฉพาะกิจด้านกฎหมาย ร่วมพิจารณาการจัดการผลกระทบจากโควิด 19 ช่วยเหลือผู้เดือดร้อนจากการบังคับคดีแพ่ง คดีล้มละลาย และการฟื้นฟูกิจการของลูกหนี้
วันพฤหัสบดี ที่ 21 พฤษภาคม 2563 เวลา 09.30 น. ณ ห้องประชุมกระทรวงยุติธรรม 1 ชั้น 9 อาคารราชบุรีดิเรกฤทธิ์ ศูนย์ราชการเฉลิมพระเกียรติ กรุงเทพฯ ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการเฉพาะกิจด้านกฎหมาย ครั้งที่ 5/2563 ในระบบประชุมทางไกลผ่านจอภาพ (video conference) โดยมีนายวัลลภ นาคบัว ผู้อํานวยการสํานักงานกิจการยุติธรรม พร้อมด้วยคณะกรรมการ เข้าร่วมประชุม
เพื่อรับทราบการรายงานผลการประชุมคณะกรรมการเฉพาะกิจด้านกฎหมาย ครั้งที่ 4/2563 และการตอบข้อหารือแนวทางการจัดการเลือกตั้งสมาชิกสภาผู้แทนราษฎรแทนตําแหน่งที่ว่างลงภายใต้สถานการณ์การแพร่ระบาดของโรคติดชื้อไวรัสโคโรนา 2019 และร่วมกันพิจารณาประเด็นการจัดการผลกระทบจากสถานการณ์แพร่ระบาดของโรคติดเชื้อไวรัสโคโรนา 2019 (โควิด 19) ในการบังคับคดีแพ่ง คดีล้มละลาย และการฟื้นฟูกิจการของลูกหนี้ เพื่อช่วยเหลือหรือบรรเทาความเดือดร้อนสําหรับบุคคลหรือนิติบุคคลที่ได้รับผลกระทบจากโควิด 19 นอกจากนี้ ผู้อํานวยการสํานักงานกิจการยุติธรรม ในฐานะประธานอนุกรรมการเฉพาะกิจด้านคดี ยังได้นําเสนอรายงานผลการดําเนินงานของคณะอนุกรรมการเฉพาะกิจด้านคดี ให้ที่ประชุมทราบด้วย
รัฐบาลไทย-ข่าวทำเนียบรัฐบาล-บิ๊กณัฐ​เรียกนายทหารระดับสูง แนะแนวทาง รับปีงบประมาณ​ใหม่
วันพุธที่ 9 ตุลาคม 2562
บิ๊กณัฐ​เรียกนายทหารระดับสูง แนะแนวทาง รับปีงบประมาณ​ใหม่
เปิดปีงบประมาณ​2563 พลเอกณัฐ​ อินทร​เจริญ​ ปลัด​กระทรวง​กลาโหม เรียกนายทหารระดับชั้นพันเอกขึ้นไปจนถึงนายพล มอบเจตนารมณ์​การปฏิบัติงาน
เปิดปีงบประมาณ​2563 พลเอกณัฐ​ อินทร​เจริญ​ ปลัด​กระทรวง​กลาโหม เรียกนายทหารระดับชั้นพันเอกขึ้นไปจนถึงนายพล มอบเจตนารมณ์​การปฏิบัติงาน เน้น ต้องมีผลงานที่ชัดเจน เป็นประโยชน์ต่อหน่วยงานในภาพรวม ภายใต้การนําของผู้บังคับบัญชา​ที่มีคุณลักษณะผู้นําที่ดี ดูแลผู้ใต้บังคับบัญชา​อย่างทั่วถึง โดยยึดมั่นในภารกิจหลักของสํานักงาน​ปลัด​กระทรวง​กลาโหม "เทอดราชา รักษ์​ราษฎร์​ ชาติมั่นคง" เช่นการสืบสาน รักษา และต่อยอดในศาสตร์​พระราชา การส่งกําลังพลเป็นจิตอาสาช่วยเหลือประชาชน และการดําเนินการตามนโยบายของรัฐมนตรีว่าการกระทรวงกลาโหมในด้านการรักษาความมั่นคงของชาติ แก้ไขปัญหา​จังหวัด​ชายแดนใต้ รวมทั้งสร้างการรับรู้อย่างเท่าทันในFake News ที่อาจกระทบสังคมในวงกว้างให้กับพี่น้องประชาชน
รัฐบาลไทย-ข่าวทำเนียบรัฐบาล-​ก.อุต ลุยเวียดนามศึกษาดูงานการพัฒนาอุตสาหกรรมและการลงทุนของนักธุรกิจไทย
วันอาทิตย์ที่ 10 มิถุนายน 2561
​ก.อุต ลุยเวียดนามศึกษาดูงานการพัฒนาอุตสาหกรรมและการลงทุนของนักธุรกิจไทย
​ก.อุต ลุยเวียดนามศึกษาดูงานการพัฒนาอุตสาหกรรมและการลงทุนของนักธุรกิจไทย
เวียดนาม : เมื่อวันที่ (8 มิถุนายน 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วยนายพสุ โลหารชุน ปลัดกระทรวงอุตสาหกรรม นําคณะผู้บริหาร สื่อมวลชนสายเศรษฐกิจอุตสาหกรรม ศึกษาดูงานความก้าวหน้าและแนวทางการพัฒนาอุตสาหกรรม การลงทุนของนักธุรกิจไทย ณ สาธารณรัฐสังคมนิยมเวียดนาม
รัฐมนตรีช่วยว่าการกระทรวงอุตสาหกรรม เปิดเผยว่า การเดินทางมายังสาธารณรัฐสังคมนิยมเวียดนาม ระหว่างวันที่ 8 - 10 มิถุนายน 2561 เพื่อมาศึกษาดูงานความก้าวหน้าและแนวทางการพัฒนาอุตสาหกรรม การลงทุนของนักธุรกิจไทยในเวียดนาม โดยได้เยี่ยมชมโรงงานด้านการผลิตอาหาร ซี.พี.เวียดนาม (C.P. Vietnam Corporation) ซึ่งเป็นหนึ่งในบริษัทสัญชาติไทยที่มีโรงงานแปรรูปสัตว์น้ํา จํานวน 2 โรงงาน ใช้เทคโนโลยีการผลิตอาหารที่ทันสมัยและปลอดภัย ในแต่ละปีบริษัท ซี.พี. เวียดนาม ได้แปรรูปอาหารทะเลและส่งออก ปริมาณ 20,000 ตัน ไปยังประเทศต่างๆ ได้แก่ ญี่ปุ่น อังกฤษ ออสเตรเลีย ฮ่องกง จีน และยุโรป เป็นต้น
ทั้งนี้รัฐบาลเวียดนามยังมีการส่งเสริมการลงทุนในอุตสาหกรรมปิโตรเคมี มีเป้าหมายเพิ่มกําลังการผลิตน้ํามันดิบให้ได้ถึง 25-30 ล้านตันต่อปี ภายในปี 63 ตามแผนยุทธศาสตร์พัฒนาพลังงานชาติ ซึ่งบริษัท SCG ได้เข้าไปถือหุ้นในโครงการปิโตรเคมีครบวงจรแห่งแรกในเวียดนาม โดยโครงการตั้งอยู่เมืองบาเหรี่ยะ-หวงเต่า คาดว่าจะแล้วเสร็จในปี 65 นอกจากที่บริษัท SCG ได้เข้าไปถือหุ้นในโครงการปิโตรเคมีของเวียดนามแล้ว บริษัทในเครือ อาทิ บริษัท TPC VINA Plastic & Chemical ที่ดําเนินธุรกิจผลิตในกลุ่มปิโตรเคมีขั้นปลาย ได้แก่ พลาสติก เส้นใยสังเคราะห์ ยางสังเคราะห์ ตามโครงการส่งเสริมการลงทุนของเวียดนามด้วย
นอกจากนี้กลุ่มอมตะของไทย (Amata VN PCL) กับบริษัท ต่วน โจว ของเวียดนาม ได้มีการร่วมลงทุนเพื่อก่อสร้างนิคมอุตสาหกรรมอมตะซิตี้ฮาลอง จังหวัดไฮฟอง ทางตอนเหนือของกรุงฮานอย บนพื้นที่กว่า 4 พันไร่ เพื่อรองรับอุตสาหกรรมทั่วไปและกลุ่มไฮเทค และอมตะยังมีโครงการพัฒนา อีก 2 โครงการใหญ่ คือ โครงการอมตะ ซิตี้ ฮาลอง เพื่อรองรับการคมนาคมขนส่ง เชื่อมโยงด้านโลจิสติกส์ในตลาดจีนและทั่วโลก และโครงการอมตะ ซิตี้ ลองถั่น เพื่อพัฒนาพื้นที่และเปิดขายพื้นที่ในกลุ่มอุตสาหกรรมไฮเทค และออโตเมติก เป็นต้น
นายพสุ โลหารชุน ปลัดกระทรวงอุตสาหกรรม กล่าวว่า ซึ่งการมาศึกษาดูงานในครั้งนี้ จะนําข้อมูลที่ได้ไปบูรณาการในการพัฒนาอุตสาหกรรม โดยเฉพาะอุตสาหกรรมแปรรูปอาหาร ที่ไทยมีเป้าหมายจะเป็นผู้ส่งออกอาหารทะเลแปรรูปอันดับต้นของโลกเหมือนอย่างเช่นเวียดนาม และอุตสาหกรรมเชื้อเพลิงชีวภาพและเคมีชีวภาพ ซึ่งเวียดนามได้สนับสนุนอุตสาหกรรมปิโตรเคมีขั้นปลาย ที่เป็นส่วนที่เหลือจากการผลิตเชื้อเพลิง นับว่าสามารถนําแนวทางการส่งเสริมอุตสาหกรรม มาใช้กับพัฒนาเคมีชีวภาพของไทยได้
รัฐบาลไทย-ข่าวทำเนียบรัฐบาล-คณะสื่อมวลชนจากสมาคมนักข่าวกัมพูชา (Club Cambodian journalists) เข้าเยี่ยมคารวะรัฐมนตรีประจำสำนักนายกรัฐมนตรี
วันจันทร์ที่ 21 ตุลาคม 2562
คณะสื่อมวลชนจากสมาคมนักข่าวกัมพูชา (Club Cambodian journalists) เข้าเยี่ยมคารวะรัฐมนตรีประจําสํานักนายกรัฐมนตรี
คณะสื่อมวลชนจากสมาคมนักข่าวกัมพูชา (Club Cambodian journalists) เข้าเยี่ยมคารวะรัฐมนตรีประจําสํานักนายกรัฐมนตรี
วันนี้ (21 ตุลาคม 2562) เวลา 09.30 น. ณ ห้องรับรอง 1 ตึกบัญชาการ 1 ทําเนียบรัฐบาล นายเปญ โบนา (Mr. Pen Bona) นายกสมาคมนักข่าวกัมพูชา (Club Cambodian journalists) นําคณะ เข้าเยี่ยมคารวะ นายเทวัญ ลิปตพัลลภ รัฐมนตรีประจําสํานักนายกรัฐมนตรี สรุปสาระสําคัญการหารือดังนี้
นายกสมาคมนักข่าวกัมพูชาแสดงความขอบคุณรัฐมนตรีประจําสํานักนายกรัฐมนตรีที่ให้โอกาสเข้าพบ ยืนยันความสัมพันธ์อันดีระหว่างไทยและกัมพูชา สําหรับด้านสื่อมวลชนนั้นทั้งสองฝ่ายมีการลงนามบันทึกความเข้าใจในการแลกเปลี่ยนการฝึกอบรมระหว่างสมาคมนักข่าวกัมพูชา และสมาคมนักข่าว นักหนังสือพิมพ์แห่งประเทศไทย ซึ่งมีส่วนสําคัญในการเสริมสร้างความร่วมมือและความเข้าใจอันดีในการดําเนินการประชาสัมพันธ์เพื่อสร้างภาพลักษณ์ที่ดีของไทยและกัมพูชาต่อไป
ทั้งสองฝ่ายแลกเปลี่ยนความคิดเห็นเกี่ยวกับการบริหารจัดการด้านการประชาสัมพันธ์ในสังคมปัจจุบันที่เป็นยุคสื่อสังคมออนไลน์ ซึ่งสื่ออินเตอร์เน็ต และดิจิทัลเข้ามามีบทบาทเป็นอย่างมาก ทําให้เกิดปัญหาข่าวลวง (Fake News) ในวงกว้าง ซึ่งนายกสมาคมนักข่าวกัมพูชาได้สอบถามแนวทางในการแก้ไขปัญหาดังกล่าวของรัฐบาล
รัฐมนตรีประจําสํานักนายกรัฐมนตรีกล่าวว่าตนได้รับมอบหมายให้กํากับดูแลหน่วยงานด้านการประชาสัมพันธ์ของรัฐ ได้ทํางานร่วมกับกระทรวงดิจิทัลเพื่อเศรษฐกิจและสังคมในการแก้ไขปัญหา Fake News โดยมีการดําเนินการ 3 วิธีได้แก่ 1. ปิดเว็บไซต์ที่นําเสนอข่าวที่บิดเบือน 2. ให้ความรู้และประชาสัมพันธ์กับประชาชนให้ระมัดระวังในการส่งต่อข้อมูล 3. ตั้งอาสาสมัครในการให้ความรู้ รวมถึงสร้างความเข้าใจแก่ประชาชนในเรื่อง Fake News นอกจากนี้กรมประชาสัมพันธ์มีการจัดตั้ง “ข่าวจริงประเทศไทย” ทางแอพพลิเคชั่น Line และ Facebook เพื่อให้ข้อมูลข่าวสารที่ถูกต้องแก่ประชาชนด้วย
ในการนี้รัฐมนตรีประจําสํานักนายกรัฐมนตรีย้ําความสัมพันธ์อันแน่นแฟ้นระหว่างไทยและกัมพูชา พร้อมยืนยันว่าหากมีสิ่งใดที่สามารถให้ความร่วมมือกับสมาคมนักข่าวกัมพูชาได้รัฐบาลไทยยินดีให้ความร่วมมือต่อไป
รัฐบาลไทย-ข่าวทำเนียบรัฐบาล-กระทรวงพาณิชย์จัดทำแผนจัดตลาดนัดข้าวเปลือก ทั่วประเทศเพื่อให้เป็นแหล่งซื้อ ขายระหว่างเกษตรกร กับ พ่อค้า และโรงสี
วันจันทร์ที่ 21 พฤศจิกายน 2559
กระทรวงพาณิชย์จัดทําแผนจัดตลาดนัดข้าวเปลือก ทั่วประเทศเพื่อให้เป็นแหล่งซื้อ ขายระหว่างเกษตรกร กับ พ่อค้า และโรงสี
กระทรวงพาณิชย์จัดทําแผนจัดตลาดนัดข้าวเปลือก ทั่วประเทศเพื่อให้เป็นแหล่งซื้อ ขายระหว่างเกษตรกร กับ พ่อค้า และโรงสี เป็นอีกช่องทางหนึ่งที่เกษตรกรได้เข้ามาขายตรง ทําให้สามารถขายได้ราคาสูงกว่าปกติ 200-300 บาทต่อตัน
~ตามแผน จะจัดรวม 52 จังหวัด 127 ครั้งเริ่มตั้งแต่ 1 พ.ย. 59 – มี.ค. 60 ขณะนี้จัดไปแล้ว 7 จังหวัด คือนนทบุรี ศรีสะเกษ เชียงใหม่กาฬสินธุ์ นครพนม ลําพูน พะเยา สามารถช่วยชาวนาขายข้าวได้1,134.25 ตัน มูลค่ารวม กว่า 9.5 ล้านบาท โดยขายได้ในราคาที่สูงกว่าราคาปกติ 100 – 500 บาท ยกตัวอย่างเช่น ​จังหวัดเชียงใหม่ จัดตลาดนัดข้าวเปลือกแล้ว 3 ครั้ง ใน 2 อําเภอ มีชาวนานําข้าวมาขาย 358.60 ตัน ขายได้ กว่า 2.6 ล้านบาท จังหวัดพะเยา จัดตลาดนัดข้าวเปลือกแล้ว 1 ครั้ง ในอําเภอป่าซาง ขายได้ 71.575 ตัน
สัปดาห์หน้า - สิ้นเดือนจะจัด อีก 34 จังหวัด ดังนี้
15 - 17 พ.ย. รวม 5 จังหวัด อ.เกษตรวิสัย ร้อยเอ็ด อ. เมือง สุโขทัย อ.ไทรน้อย นนทบุรี อ.ค้อวัง ยโสธร อ.ไทรงาม กําแพงเพชร
16 - 18 พ.ย. อ.คอนสวรรค์ ชัยภูมิ
18 - 20 พ.ย. อ.พรานกระต่าย กําแพงเพชร
17 - 19 พ.ย. รวม 3 จังหวัด อ.ชุมพวง นครราชสีมา อ.ดอยสะเก็ดเชียงใหม่ อ.เมือง ศรีสะเกษ
21 - 23 พ.ย. รวม 5 จังหวัด อ.ยางชุมน้อย ศรีสะเกษ อ.นาคู กาฬสินธ์ อ.แม่ริม เชียงใหม่ อ. เมือง ลําพูน อ.มหาชนะชัย ยโสธร
22 - 24 พ.ย. รวม 6 จังหวัด อ. สุวรรณภูมิ ร้อยเอ็ด อ.นาจรวย อุบลราชธานี อ.ตาพระยา สระแก้ว อ.ภูกามยาว พะเยา อ.แม่ใจ พะเยา อ.ประทาน นครราชสีมา อ.หนองฉาง อุทัยธานี
24 - 25 พ.ย. อ.โกสุมพิสัย มหาสารคาม
23 - 25 พ.ย. รวม 5 จังหวัด อ.หนองไผ่ เพชรบูรณ์ อ.หัวตะพานอํานาจเจริญ อ.ท่าวุ้ง ลพบุรี อ.เสาไห้สระบุรี อ.เมือง นครพนม
28 - 30 พ.ย. รวม 4 จังหวัด อ.สันทราย เชียงใหม่ อ. สวรรคโลก สุโขทัย อ.บ้านลาด เพชรบุรี อ.เมือง ตาก
29 พ.ย. - 1 ธ.ค. รวม 3 จังหวัด อ. เกษตรวิสัย ร้อยเอ็ด อ. เสาไห้ สระบุรี อ.โนนสัง หนองบัวลําภู
ทั้งนี้ ขอประชาสัมพันธ์ไปยังพ่อค้า โรงสี ในภูมิภาคให้มาช่วยกันรับซื้อแล้วและสอบถามข้อมูลได้ที่สํานักงานพาณิชย์จังหวัดดังกล่าว
รัฐบาลไทย-ข่าวทำเนียบรัฐบาล-“โฆษกแรงงาน” นำผู้แทนยูเออีดูงานศูนย์ฯ OSS ย้ำ รัฐบาลไทยคุ้มครองต่างด้าวถูกกฎหมาย
วันอังคารที่ 6 กุมภาพันธ์ 2561
“โฆษกแรงงาน” นําผู้แทนยูเออีดูงานศูนย์ฯ OSS ย้ํา รัฐบาลไทยคุ้มครองต่างด้าวถูกกฎหมาย
“รองปลัดแรงงาน” นําคณะผู้แทน UAE ลงพื้นที่ศึกษาดูงานด้านการป้องกันปัญหาการค้ามนุษย์ในรูปแบบการบังคับใช้แรงงานของศูนย์ฯ OSS ไอทีสแควร์หลักสี่ 1 ใน 77 แห่งทั่วประเทศ
“รองปลัดแรงงาน” นําคณะผู้แทน UAE ลงพื้นที่ศึกษาดูงานด้านการป้องกันปัญหาการค้ามนุษย์ในรูปแบบการบังคับใช้แรงงานของศูนย์ฯ OSS ไอทีสแควร์หลักสี่ 1 ใน 77 แห่งทั่วประเทศ ที่เปิดให้นายจ้างนําแรงงานต่างด้าวเข้าทําทะเบียนประวัติตรวจสุขภาพ ขึ้นทะเบียนผู้ประกันตน ตรวจลงตราวีซ่า และออกใบอนุญาตทํางาน นําแรงงานต่างด้าวเข้าสู่ระบบการจ้างงานที่ถูกกฎหมาย ได้รับการคุ้มครองตามกฎหมายไทยและสากล เป็นไปตามหลักสิทธิมนุษยชน และศักดิ์ศรีของความเป็นมนุษย์
นางเพชรรัตน์ สินอวย รองปลัดกระทรวงแรงงาน ในฐานะโฆษกกระทรวงแรงงาน ให้การต้อนรับและบรรยายสรุปแก่ H.E. Dr. Saeed Mohamed Alghufli Assistant Undersecretary Ministry of State for Federal National Council Affairs และคณะผู้แทนสหรัฐอาหรับเอมิเรตส์ในโอกาสศึกษา
ดูงานด้านการป้องกันปัญหาการค้ามนุษย์ในรูปแบบการบังคับใช้แรงงาน ณ ศูนย์การค้าไอทีสแควร์หลักสี่พลาซ่า โดยศูนย์ฯ OSS แห่งนี้จะเปิดให้บริการตั้งแต่วันที่ 5 ก.พ. – 31 มี.ค.61 ซึ่งรัฐบาลไทยและกระทรวงแรงงาน มีนโยบายให้แรงงานต่างด้าวทุกคนได้ทํางานอย่างถูกต้องตามกฎหมายโดยกําหนดให้แรงงานได้เข้าสู่กระบวนการพิสูจน์สัญชาติกับประเทศต้นทาง รวมทั้งมาขึ้นทะเบียนกับศูนย์บริการแบบเบ็ดเสร็จ (OSS)
ใน 77 จังหวัดทั่วประเทศ เพื่อจัดเก็บข้อมูลอัตลักษณ์บุคคล ก่อนออกบัตรประจําตัวและใบอนุญาตทํางาน
สําหรับศูนย์ฯ OSS มีหน่วยงานที่เกี่ยวข้องร่วมบูรณาการดําเนินการให้แก่นายจ้างและแรงงานต่างด้าว ได้แก่ กรมการปกครอง/กรุงเทพมหานครทําหน้าที่ในการจัดทําหรือปรับปรุงทะเบียนประวัติ กําหนดเลข 13 หลัก ถ่ายรูปใบหน้า สแกนลายนิ้วมือ กระทรวงสาธารณสุขทําหน้าที่ตรวจสุขภาพ ประกันสุขภาพ ให้แก่แรงงานต่างด้าวที่ยังไม่ผ่านการพิสูจน์สัญชาติ หรือผ่านการพิสูจน์สัญชาติกรณีทํางานในกิจการประมง แปรรูปสัตว์น้ํา และรับใช้ในบ้านไม่เข้าประกันสังคม หรือกรณีเข้าประกันสังคมต้องซื้อประกันคุ้มครองก่อนเกิดสิทธิประกันสังคม สํานักงานประกันสังคมทําหน้าที่ขึ้นทะเบียนผู้ประกันตนให้กับแรงงานต่างด้าวที่ทํางานในกิจการของนายจ้างที่ต้องเข้าระบบประกันสังคม สํานักงานตรวจคนเข้าเมือง ทําหน้าที่ตรวจลงตรา (Visa) อนุญาตให้อยู่ในราชอาณาจักร ประเภทคนอยู่ชั่วคราว และกรมการจัดหางานออกใบอนุญาตให้ทํางาน ในส่วนของกรุงเทพมหานครมีแรงงานต่างด้าวที่ต้องเดินทางมาขึ้นทะเบียนที่ศูนย์ OSS รวม 360,189 คน แยกเป็นสัญชาติเมียนมา 195,549 คน กัมพูชา 121,803 คน และลาว 42,837 คน
“ศูนย์ฯ OSS จะทําให้แรงงานต่างด้าวที่อยู่ในประเทศไทยผิดกฎหมาย เข้าสู่ระบบที่ถูกต้องตามกฎหมาย มีการจัดเก็บข้อมูลเป็นฐานข้อมูลที่มีเอกภาพ ซึ่งจะสามารถทราบจํานวนแรงงานต่างด้าวว่าประกอบอาชีพอะไร อยู่ที่ไหน ทํางานกับใคร ส่งผลให้การบริหารจัดการแรงานต่างด้าวในประเทศไทยเป็นไปอย่างมีประสิทธิภาพและเป็นมาตรฐานสากลในที่สุด”นางเพชรรัตน์ฯ กล่าว
------------------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
ชาญชัย ชาวหนองเพียร – ภาพ/
6 ก.พ. 2561
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ ให้การต้อนรับผู้แทนรัฐบาลและวิสาหกิจจากเมืองจูหม่าเตี้ยน
วันพุธที่ 27 พฤศจิกายน 2562
รองปลัดฯ ภานุวัฒน์ ให้การต้อนรับผู้แทนรัฐบาลและวิสาหกิจจากเมืองจูหม่าเตี้ยน
นายภานุวัฒน์  ตริยางกูรศรี รองปลัดกระทรวงอุตสาหกรรม ให้การต้อนรับ MR. Jin Dongjian รองนายกเทศมนตรีเมืองจูหม่าเตี้ยน  และคณะผู้แทนรัฐบาล วิสาหกิจเมืองจูหม่าเตี้ยน  มณฑลเหอหนาน  ประเทศสาธารณรัฐประชาชนจีน ณ ห้องประชุมชุณหะวัณ ชั้น 3
วันนี้ (27 พฤศจิกายน 2562) เวลา 09.00 น. นายภานุวัฒน์ ตริยางกูรศรี รองปลัดกระทรวงอุตสาหกรรม ให้การต้อนรับ MR. Jin Dongjian รองนายกเทศมนตรีเมืองจูหม่าเตี้ยน และคณะผู้แทนรัฐบาล วิสาหกิจเมืองจูหม่าเตี้ยน มณฑลเหอหนาน ประเทศสาธารณรัฐประชาชนจีน  พร้อมร่วมหารือแลกเปลี่ยนข้อคิดเห็นทางการค้าและอุตสาหกรรมระหว่างไทยกับเมืองจูหม่าเตี้ยน มณฑลเหอหนาน โดยมีเจ้าหน้าที่จากสํานักงานเศรษฐกิจอุตสาหกรรม และกรมส่งเสริมอุตสาหกรรมร่วมหารือ ณ ห้องประชุมชุณหะวัณ ชั้น 3 สํานักงานปลัดกระทรวงอุตสาหกรรม
สําหรับเมืองจูหม่าเตี้ยน มณฑลเหอหนานเป็นเมืองที่มีนิคมอุตสาหกรรมแปรรูปผลิตภัณฑ์การเกษตรระหว่างประเทศแห่งแรกของจีนที่ได้รับอนุมัติจากกระทรวงเกษตรและชนบท และเป็นฐานการผลิตอาหารชั้นสูง ฐานการผลิตอุปกรณ์เครื่องจักรกลอาหาร ฐานการวิจัยและพัฒนาเทคโนโลยีผลิตภัณฑ์เกษตรระหว่างประเทศ สามารถส่งเสริมความร่วมมือทางเศรษฐกิจระหว่างประเทศไทยและมณฑลเหอหนาน พร้อมผลักดันความร่วมมือเชิงยุทธศาสตร์ทั้งด้านการเงิน เทคโนโลยี ทรัพยากรสารสนเทศต่อไป
#กระทรวงอุตสาหกรรม
#นิคมอุตสาหกรรมเกษตรแปรรูป
รัฐบาลไทย-ข่าวทำเนียบรัฐบาล-สธ. เตรียมขยายคลินิกโรคหืดและโรคปอดอุดกั้นเรื้อรังแบบง่าย ลงสู่หน่วยบริการปฐมภูมิ
วันเสาร์ที่ 23 มิถุนายน 2561
สธ. เตรียมขยายคลินิกโรคหืดและโรคปอดอุดกั้นเรื้อรังแบบง่าย ลงสู่หน่วยบริการปฐมภูมิ
กระทรวงสาธารณสุข   เตรียมขยายคลินิกโรคหืดและโรคปอดอุดกั้นเรื้อรังแบบง่ายสู่บริการปฐมภูมิ      ให้ผู้ป่วยเข้าถึงบริการที่ใกล้บ้านยิ่งขึ้น ลดอัตราการกําเริบรุนแรงและการนอนรักษาในโรงพยาบาล
องค์การอนามัยโลกคาดการณ์ปี 2563 โรคปอดอุดกั้นเรื้อรังจะเป็นสาเหตุการเสียชีวิตอันดับที่ 3 ของประชากรโลก
นายแพทย์มรุต จิรเศรษฐสิริ รองปลัดกระทรวงสาธารณสุข ให้สัมภาษณ์ว่า โรคหืดและโรคปอดอุดกั้นเรื้อรังเป็นโรคที่ทําให้เกิดภาระค่าใช้จ่ายด้านสาธารณสุขอยู่ในลําดับต้นๆ ส่งผลกระทบต่อการดําเนินชีวิตของผู้ป่วยและญาติผู้ป่วย มักมีอาการหอบรุนแรงต้องเข้ารับการรักษาที่ห้องฉุกเฉินและนอนรักษาในโรงพยาบาล จากสถิติ-สาธารณสุข ปี 2558 มีผู้ป่วยโรคหืดนอนรักษาในโรงพยาบาล 115,577 คน ผู้ป่วยโรคปอดอุดกั้นเรื้อรัง 249,742 คน โดยไทยพบผู้ป่วยโรคหืดประมาณร้อยละ 7 ของประชากร และพบผู้ป่วยโรคปอดอุดกั้นเรื้อรังอีกจํานวน 1.5 ล้านคน คาดว่าผู้ที่มีอายุ 30 ปีขึ้นไปประมาณร้อยละ 5 ป่วยเป็นโรคนี้ ทั้งนี้ องค์การอนามัยโลกประมาณการณ์ว่าในปี ค.ศ. 2020 หรือ พ.ศ. 2563 โรคปอดอุดกั้นเรื้อรังจะเป็นสาเหตุการเสียชีวิตอันดับ 3 ของประชากรโลก
นายแพทย์มรุต กล่าวต่อว่า กระทรวงสาธารณสุขได้กําหนดให้โรคหืดและโรคปอดอุดกั้นเรื้อรัง(COPD & Asthma) เป็นส่วนหนึ่งของแผนการจัดบริการความเป็นเลิศด้านโรคไม่ติดต่อเรื้อรัง (Service Excellence NCDs)มุ่งเน้นการดูแลรักษาแบบองค์รวมในรูปแบบเครือข่ายบริการสุขภาพ โดย 14 ปีที่ผ่านมา ได้พัฒนาเครือข่ายคลินิกโรคหืดและโรคปอดอุดกั้นเรื้อรังแบบง่ายในโรงพยาบาลทั่วประเทศที่ไม่มีแพทย์เฉพาะทางด้านนี้ ปัจจุบันกระทรวงสาธารณสุขมีโรงพยาบาลเครือข่ายที่มีคลินิกโรคหืดและโรคปอดอุดกั้นเรื้อรังแบบง่ายแล้ว 1,415 แห่ง ทําให้ผู้ป่วยสามารถเข้ารับการรักษาได้อย่างมีประสิทธิภาพ ลดอัตราการกําเริบรุนแรงจนต้องเข้ารับการรักษาในโรงพยาบาล ส่งผลให้ในปี 2554-2557 จํานวนผู้ป่วยที่เข้ารับการรักษาและนอนในโรงพยาบาลลดลงกว่า ร้อยละ 23 อย่างไรก็ดี แนวโน้มในปี 2558-2560 พบอัตราการกําเริบเฉียบพลันของโรคหอบหืดเพิ่มขึ้นประมาณร้อยละ 10 ซึ่งอาจเกิดจากหลายปัจจัย โดยในอนาคตอันใกล้นี้ จะส่งเสริมให้สถานบริการสาธารณสุขหรือสมาชิกเครือข่ายที่ทําคลินิกได้มาตรฐานแล้วขยายรูปแบบและแนวทางการรักษาไปสู่ระบบบริการปฐมภูมิหรือ PCC (Primary Care Custer) เพื่อให้ประชาชนสามารถเข้าถึงการรักษาที่ใกล้บ้านมากยิ่งขึ้น
ทั้งนี้ คลินิกโรคหืดและโรคปอดอุดกั้นเรื้อรังแบบง่าย เป็นคลินิกที่ง่ายต่อการประเมิน ง่ายต่อการรักษาและได้คุณภาพ ถึงจะไม่มีแพทย์เฉพาะทางก็สามารถทําได้โดยแพทย์ทั่วไป และผู้ที่ผ่านการอบรมตามมาตรฐานคลินิกฯ โดยใช้การประเมินโดยซักถามประวัติอาการของโรค วัดค่าลมจากปอดโดยเครื่องวัดรักษาผู้ป่วยตามแนวทางการรักษาอย่างง่ายที่กําหนด นัดติดตามอาการสม่ําเสมอ สอนเทคนิคการใช้ยาพ่นที่ถูกวิธี ให้ความรู้เรื่องโรคหอบ การประเมินการปฏิบัติตัวของผู้ป่วย เป็นต้น
\ ************************************* 23 มิถุนายน 2561
รัฐบาลไทย-ข่าวทำเนียบรัฐบาล-รัฐมนตรี ก.อุตฯ ร่วมพิธีบำเพ็ญกุศลและทำบุญตักบาตรเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันอาทิตย์ที่ 13 ตุลาคม 2562
รัฐมนตรี ก.อุตฯ ร่วมพิธีบําเพ็ญกุศลและทําบุญตักบาตรเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
รัฐมนตรี ก.อุตฯ ร่วมพิธีบําเพ็ญกุศลและทําบุญตักบาตรเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันนี้ (13 ต.ค.62) เวลา 07.00 น. นายสุริยะ จึงรุ่งเรืองกิจ ภริยา พร้อมด้วย นายสุรพล ชามาตย์ รองปลัดกระทรวงอุตสาหกรรม นายณัฐพล รังสิตพล ผู้อํานวยการสํานักงานเศรษฐกิจอุตสาหกรรม รักษาราชการแทนอธิบดีกรมส่งเสริมอุตสาหรรม และผู้บริหารกระทรวงอุตสาหกรรม ร่วมพิธีบําเพ็ญกุศลและทําบุญตักบาตรเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยมีพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย ภริยา เป็นประธานพิธี ณ บริเวณท้องสนามหลวง
รัฐบาลไทย-ข่าวทำเนียบรัฐบาล-รมช.ธรรมนัส ลงพื้นที่ตรวจเยี่ยมโครงการส่งเสริมและปรับปรุงพื้นที่ทำกินของเกษตรกร
วันพฤหัสบดีที่ 31 ตุลาคม 2562
รมช.ธรรมนัส ลงพื้นที่ตรวจเยี่ยมโครงการส่งเสริมและปรับปรุงพื้นที่ทํากินของเกษตรกร
รมช.ธรรมนัส ลงพื้นที่ตรวจเยี่ยมโครงการส่งเสริมและปรับปรุงพื้นที่ทํากินของเกษตรกรตามนโยบาย คทช. พร้อมแจก ส.ป.ก. 4-01 ณ อําเภอสันติสุข จังหวัดน่าน
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ติดตามงานตามนโยบายกระทรวงเกษตรและสหกรณ์ พร้อมทั้งเป็นประธานในพิธีส่งมอบแหล่งน้ําเพื่อการอนุรักษ์ดินและน้ํา โครงการคลองส่งน้ําบ้านดู่พงษ์ หมู่ที่ 2 ตําบลดู่พงษ์ อําเภอสันติสุข จังหวัดน่าน ว่า กระทรวงเกษตรและสหกรณ์ โดยกรมพัฒนาที่ดิน ได้จัดทําโครงการส่งเสริมและพัฒนาอาชีพเพื่อแก้ไขปัญหาที่ดินทํากินของเกษตรกร กิจกรรมการพัฒนาคุณภาพดินในพื้นที่จัดการปัญหาที่ดินทํากิน เพื่อเพิ่มศักยภาพการผลิตและส่งเสริมสนับสนุนการใช้สารอินทรีย์ลดใช้สารเคมีทางการเกษตร การผลิตปุ๋ยหมัก/น้ําหมักชีวภาพเพื่อช่วยลดต้นทุนการผลิต รวมถึงส่งเสริมการอนุรักษ์ดินและน้ําในพื้นที่เกษตรกรรมเพื่อให้สามารถใช้ประโยชน์ที่ดินได้อย่างมีประสิทธิภาพและยั่งยืน โดยยึดหลักแนวทางการดําเนินงานของคณะกรรมการนโยบายที่ดินแห่งชาติ (คทช.)
"ในวันนี้ กระทรวงเกษตรฯ ได้มีพิธีมอบสระน้ําในไร่นานอกเขตชลประทาน ขนาด 1,260 ลบ.ม. ปีงบประมาณ 2562 แก่เกษตรกรจํานวน 8 ราย มอบบัตรดินดีแก่เกษตรกร อําเภอสันติสุข จํานวน 20 ราย และมอบปัจจัยการผลิตให้แก่กลุ่มเกษตรอินทรีย์บ้านดอนอภัย หมู่ที่ 3 ตําบลป่าแลวหลวง อําเภอสันติสุข ได้แก่ เมล็ดพันธุ์พืชปุ๋ยสดกากน้ําตาล สารเร่งซุปเปอร์ พด.1 และ ซุปเปอร์ พด.2 จํานวน 20 ราย พร้อมกันนี้ได้มอบหนังสือการอนุญาตเข้าทําประโยชน์ที่ดินในเขตปฏิรูปที่ดิน (ส.ป.ก. 4-01) แก่เกษตรกร จํานวน 30 ราย นอกจากนี้ได้เยี่ยมชมพื้นที่แปลง คทช. พบปะเกษตรกร และให้ข้อเสนอแนะการพัฒนาด้านเกษตรกรรมอีกด้วย" รมช.ธรรมนัส กล่าว
สําหรับพื้นที่ที่นํามาจัดที่ดินทํากินโดยการดําเนินงานของ คทช. ได้มอบหนังสืออนุญาตให้เข้าทําประโยชน์หรืออยู่อาศัยในเขตป่าสงวนแห่งชาติ (ป.ส. 23) ให้แก่ราษฎรอําเภอสันติสุข จังหวัดน่านนั้น เป็นพื้นที่ป่าสงวนแห่งชาติ ป่าแม่น้ําน่านฝั่งตะวันออกตอนใต้ ครอบคลุมพื้นที่ 3 อําเภอ ประกอบด้วย ตําบลป่าแลวหลวง 10,452 ไร่ ตําบลพงษ์ 5,256 ไร่ และตําบลดู่พงษ์ 7.126 ไร่.
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กสร. ขานรับนโยบายรัฐบาล ควัก 4.8 ล้าน จ้างงานเยียวยาโควิด
วันศุกร์ที่ 7 สิงหาคม 2563
กสร. ขานรับนโยบายรัฐบาล ควัก 4.8 ล้าน จ้างงานเยียวยาโควิด
​กรมสวัสดิการและคุ้มครองแรงงาน ขานรับนโยบายรัฐบาล ช่วยผู้ว่างงานจากผลกระทบจากโรคโควิด-19 ใช้งบประมาณกว่า 4.8 ล้านบาท จัดโครงการจ้างงานระยะสั้นจ้าง 230 คนทั่วประเทศ รายได้ 10,500 บาท/เดือน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า คณะรัฐมนตรีได้มีมติเห็นชอบเมื่อวันที่ 10 มีนาคม 2563 อนุมัติมาตรการด้านงบประมาณเพื่อบรรเทาผลกระทบจากสถานการณ์การระบาดของโรคติดเชื้อไวรัสโคโรนา 2019 หรือ โควิด-19 เพื่อให้ส่วนราชการปรับลดงบประมาณรายจ่ายประจําปีงบประมาณ พ.ศ.2563 หรือปรับเปลี่ยนเพื่อไปดําเนินการซึ่งก่อให้เกิดการจัดซื้อจัดจ้างจากผู้ประกอบการหรือผู้ผลิตรายย่อยรวมถึงการจ้างงาน ซึ่งจากข้อมูลตั้งแต่วันที่ 1 ตุลาคม 2562 ถึงวันที่ 31 กรกฎาคม 2563 พบว่า มีสถานประกอบกิจการที่มีการแจ้งหยุดกิจการชั่วคราวตามมาตรา 75 แห่งพระราชบัญญัติคุ้มครองแรงงาน พ.ศ. 2541 จํานวน 4,599 แห่ง ลูกจ้างได้รับผลกระทบ 919,410 คน ดังนั้น เพื่อเป็นการสนองตอบนโยบายของรัฐบาลที่จะบรรเทาผลกระทบจากสถานการณ์ดังกล่าว กรมสวัสดิการและคุ้มครองแรงงาน จึงได้จัดทําโครงการจ้างงานระยะสั้นแก่แรงงานที่ได้รับผลกระทบอันเนื่องมาจากการระบาดของโควิด 19 เพื่อให้แรงงานกลุ่มนี้มีรายได้สามารถดูแลตนเองและครอบครัวในภาวะเศรษฐกิจชะลอตัว
อธิบดีกสร. กล่าวต่อไปว่า กสร. ได้ดําเนินการจ้างเหมาบริการแรงงานตามโครงการดังกล่าว จํานวน 230 คน ปฏิบัติหน้าที่อยู่ในหน่วยงานส่วนกลาง จํานวน 40 คน ส่วนภูมิภาค 190 คน โดยได้จัดจ้างเป็นระยะเวลา 2 เดือน คือเดือนสิงหาคม-กันยายน 2563 และได้รับค่าจ้างเดือนละ 10,500 บาท รวมเป็นเงินงบประมาณทั้งสิ้น 4,830,000 บาท ซึ่งแรงงานที่ได้รับการจ้างในครั้งนี้จะปฏิบัติหน้าที่ประชาสัมพันธ์ภารกิจและการดําเนินงานของกรม ให้คําปรึกษา แนะนํานายจ้าง ลูกจ้างเกี่ยวกับสิทธิหน้าที่ตามกฎหมาย สํารวจข้อมูลสถานประกอบกิจการที่มีการเลิกจ้าง ทั้งนี้ กสร. มุ่งหวังว่าการจัดสรรงบประมาณสําหรับการจ้างงานระยะสั้นนี้ จะเป็นส่วนหนึ่งที่ช่วยให้ประชาชนที่ว่างงานได้มีงานทํา มีรายได้สามารถเลี้ยงดูตนเองและครอบครัวให้ผ่านพ้นวิกฤตินี้ไปได้
รัฐบาลไทย-ข่าวทำเนียบรัฐบาล-ห้ามนายจ้างให้ลูกจ้างเด็กทำงานระหว่างเวลา 4 ทุ่มถึง 6 โมงเช้า
วันพฤหัสบดีที่ 13 กันยายน 2561
ห้ามนายจ้างให้ลูกจ้างเด็กทํางานระหว่างเวลา 4 ทุ่มถึง 6 โมงเช้า
กรมสวัสดิการและคุ้มครองแรงงาน ย้ํานายจ้างห้ามให้ลูกจ้างเด็กอายุต่ํากว่า 18 ปี ทํางานในระหว่างเวลา 22.00 น. ถึง 6.00 น. ฝ่าฝืนมีโทษจําคุกไม่เกิน 6 เดือน ปรับไม่เกิน 1 แสนบาทหรือทั้งจําทั้งปรับ
นายทศพล กฤตวงศ์วิมาน รองอธิบดีกรมสวัสดิการและคุ้มครองแรงงาน (กสร.) เปิดเผยว่า พระราชบัญญัติคุ้มครองแรงงาน พ.ศ. 2541 กําหนดห้ามไม่ให้นายจ้างให้ลูกจ้างซึ่งเป็นเด็กอายุต่ํากว่า 18 ปีทํางานในระหว่างเวลา 22.00 น. ถึง 6.00 น. เว้นแต่ได้รับอนุญาตเป็นหนังสือจากกสร. สําหรับลูกจ้างซึ่งเป็นเด็กอายุต่ํากว่า 18 ปี และเป็นผู้แสดงภาพยนตร์ ละคร หรือการแสดงอย่างอื่นที่คล้ายคลึงกันนั้น นายจ้างอาจให้ทํางานในระหว่างเวลาดังกล่าวได้ แต่ต้องให้ลูกจ้างซึ่งเป็นเด็กนั้นได้พักผ่อนตามสมควร
รองอธิบดีกสร. กล่าวเพิ่มเติมว่า กรณีที่นายจ้างฝ่าฝืนไม่ปฏิบัติตามที่กฎหมายกําหนด จะมีความผิดโดยมีโทษจําคุกไม่เกิน 6 เดือน ปรับไม่เกิน 1 แสนบาทหรือทั้งจําทั้งปรับ หากมีข้อสงสัยสามารถสอบถามได้ที่สํานักงานสวัสดิการและคุ้มครองแรงงานกรุงเทพมหานครพื้นที่ 1 ถึง 10 สํานักงานสวัสดิการและคุ้มครองแรงงานจังหวัดทุกจังหวัด หรือโทรศัพท์สายด่วน 1506 กด 3